LSV afsluitingsfunksie - Sterre 2017 - My Matzikama | My Matzikama
Laerskool Vredendal se jaarlikse afsluitingsfunksie het elke deelnemer sowel as toeskouer saamgeneem op 'n "sirkus-avontuur". Hierdie praggeleentheid bly jaarliks volgens Cobus Nieuwoudt, assistent-onderwyser by Laerskool Vredendal, 'n hoogtepunt op die skoolkalender weens die verhoogoptrede van die skool se talentvolle leerders en puik leerderprestasies.
Akademiese, sport- en kultuurtoekennings is oorhandig en die skolierpatrollie het sertifikate ontvang. Die akademiese wenners vir 2017 is as volg:
Corrine-Mari van der Westhuyzen (gr.4)
Jan-Hendré Spamer (gr.5)
Kimmy Knoetze (gr.6)
Anchen Fouché (gr. 7).
Laerskool Vredendal se hoofborge, nl. mnr. Albie Fouché, mev. Kim Knoetze, mnr. Marcus Greeff, Die Keldery, Tiger Brands en Old Mutual is ook spesiaal bedank.
Die ringmeester – alias mnr. Nico de Kock – het gou gesorg dat alle toeskouers gemaklik en in die regte stemming is. Die skoolhoof, mnr. Moon, se jaarverslag het volgens Nieuwoudt dit baie duidelik gestel dat die skool met 'n verskeidenheid sirkuskarakters wat almal hul talente uitgeleef het, ingekleur word.
Die graad sewes het met oorgawe hul afskeidslied "I'll always remember you", wat deur Chanél Engelbrecht verwerk is, gesing. Lambrecht en Anchen het na hul afskeidsboodskap aan die skoolhoof 'n baie welkome kontantbedrag oorhandig.
Die hoofleerderverteenwoordigers vir 2018, nl. Tokkie de Waal en Wilmien Vos, onderhoofleerderverteenwoordigers Eduard Kellermann en Karla Strauss en die sestien leerder-verteenwoordigers is ook aangekondig.
Aan die einde van die aand is Laerskool Vredendal se ouers, leerders en personeel huis toe, geïnspireer deur die gedagte dat harde werk kinderdrome vlerke gee.
Foto's verskaf deur Rooi Raam.
Laerskool Vredendal se skenking aan Matzikama DBV
Laerskool Vredendal het einde September 'n baie opwindende omgeeprojek geloots. Met baie belangstellings en menigde donasies kan ons met...
Hoërskool Vredendal is die gasheerskool vir die aanbieding van vanjaar se Maskam-uitdaging. Dit vind op Saterdag, 13 Mei, plaas....
Valentynsgeskenkies te koop by Laerskool Vredendal
Met Valentynsdag wat om die draai is, het Laerskool Vredendal geskenkpakkies opgemaak wat leerders vir hul vriende kan koop....
Programbekendstelling van 15de Fantastiese Suidoosterfees in die hartjie van die Kaap 'n reuse suksesATKV-Rieldanskompetisie se wenners aangewys